වාර්තා වන  මරණ සංඛ්‍යාව ලක්ෂ 5කට අධිකයි.කොරෝනා ගණයට අයත් නව වෛරසයක් චීනයේ වූහාන් නගරයෙන් හඳුනාගැණුනේ පසුගිය වසරේ දෙසැම්බර් මාසයේයි.එය ගෝලීය වසංගතයක්  බවට පත් වී ලොවපුරා ව්‍යාප්ත වීමත් සමඟ වෛරසය කොවිඩ් 19 ලෙස නම් කිරීමට ලෝක සෞඛ්‍ය සංවිධානය පියවර ගත්තා.වෛරසයේ ව්‍යාප්තිය ඇරඹි චීනය මේ වන විට කොවිඩ් 19 සාර්ථකව පාලනයට සමත්ව ඇති අතර ගත වූ පැය 24 තුළ එරටින් වාර්තා වූයේ නව ආසාදිතයන් 21ක් පමණයි.කොවිඩ් 19 වසංගතය මේ වන විට ලොවපුරා ව්‍යාප්ත වී මාස 07ක් පමණ ගත වන අතර ඊට ගොදුරු ආසාදිතයන් සංඛ්‍යාව 10,108,738ක්.මේ වන විට දිනක් තුළ වාර්තා වන කොවිඩ් 19 ආසාදිතයන් සංඛ්‍යාවද සැලකිය යුතු වර්ධනයක් පෙන්නුම්කරන අතර ගත වූ පැය 24 තුළ ලොවපුරා නව ආසාදිතයන් 176,568ක් වාර්තා වුණා.ලොවපුරා වාර්තා වන ආසාදිතයන් අතුරින් 5,480,877ක් මේ වන විට සුවය ලබා තිබෙනවා.ලොවපුරා වාර්තා වන කොවිඩ් 19 මරණ සංඛ්‍යාව 501,868ක්.මේ අතර  වෛරසයේ ව්‍යාප්තිය ඇරඹි චීනය මෙන්ම දකුණු කොරියාව වැනි රටවල් මේ වන විට කොවිඩ් 19 දෙවන රැල්ලක අවදානමකටද මුහුණදී සිටිනවා.වැඩිම ආසාදිතයන් වාර්තා වන අමෙරිකාවෙන් ගත වූ පැය 24 තුළ නව ආසාදිතයන් 43,581ක් වාර්තා වූ අතර එරට සමස්ත ආසාදිතයන් සංඛ්‍යාව 2,596,771 ක් දක්වා ඉහළගියා.මේ හේතුවෙන් ජනාධිපති ඩොනල්ඩ් ට්‍රම්ප්ගේ ටෙක්සාස්හි මැතිවරණ ප්‍රචාරක රැලි නවතා දැමීමටද පියවර ගෙන තිබෙනවා.